_:n2de9613ea9a348ea9f0f2b1174e026c3xb0
<http://schema.org/articleBody>
"\nСнощи полицаи от Червен бряг са отреагирали на сбиване в града на улица „Търговска“. Сигналът за кавгата, прераснала в бой между враждуващи заради неуредени финансови взаимоотношения, е получен в 21:19 часа. Незабавно натам са насочени служители от районното управление и са взети съответните мерки за възстановяване на обществения ред. Установено е, че в частен дом са дошли с три автомобила шест лица от град Койнаре за саморазправа. При конфликта е пострадал 41-годишен. Нанесени са му повърхностни наранявания в областта на бедрото и гръдния кош. Настанен е за лечение в болнично заведение. Предстои установяване и задържане на лицата, съпричастни към извършеното престъпление, както и установяване механизма на причиняване на нараняванията. От проведените оперативни действия е задържан за срок до 24 часа 32-годишен. Установени са автомобилите, ползвани за придвижване до град Червен бряг - \"Форд“ и \"Мерцедес“. Сезирана е РП – Плевен. Образувано е досъдебно производство.\n"
<https://posredniknews.com/2023/11/13/%D0%BF%D0%BE%D0%B1%D0%BE%D0%B9-%D0%B7%D0%B0%D1%80%D0%B0%D0%B4%D0%B8-%D0%BF%D0%B0%D1%80%D0%B8-%D0%B2-%D1%87%D0%B5%D1%80%D0%B2%D0%B5%D0%BD-%D0%B1%D1%80%D1%8F%D0%B3/>